앞

<-

다음

->

瑜伽師地論卷第四十五

彌勒菩薩說

三藏法師玄□奉　詔譯

本地分中菩薩地第十五初持瑜伽處菩提分品第十七之二

云何菩薩修正四依. 謂諸菩薩爲求義故從他聽法. 不爲求世藻飾文詞. 菩薩求義不爲求文. 而聽法時雖遇常流言音說法. 但依於義恭敬聽受. 又諸菩薩如實了知闇說大說. 如實知已以理爲依. 不由耆長衆所知識補特伽羅. 若佛若僧所說法故卽便信受. 是故不依補特伽羅. 如是菩薩以理爲依. 補特伽羅非所依故. 於眞實義心不動搖. 於正法中他緣匪奪. 又諸菩薩於如來所. 深殖正信深殖淸淨. 一向澄淸淨唯依如來了義經典. 非不了義. 了義經典爲所依故. 於佛所說法毘奈耶不可引奪. 何以故. 以佛所說不了義經依種種門辯本性義. 猶未決定尙生疑惑. 非了義故. 若諸菩薩於了義經不決定者. 於佛所說法毘奈耶猶可引奪. 又諸菩薩於眞證智見爲眞實. 非於聞思. 但識法義非眞證智. 是諸菩薩如實了知修所成智所應知者. 非唯聞思所成諸識所能了達. 如實知已聞如來說最極甚深所有法義. 終不誹毁. 是名菩薩修正四依. 依正四依善修習. 故略顯四量. 謂所說義. 正理. 大師修所成慧. 眞實證智. 又諸菩薩一切四依爲所依止. 精勤發起正加行. 故於出要道明了開示無有迷惑

云何菩薩所修菩薩四無◑解. 謂諸菩薩於一切法一切異門. 盡所有性如所有性. 依修所成無所滯◑無退轉智. 是名菩薩法無◑解. 又諸菩薩於一切法一切異相. 盡所有性如所有性. 依修所成無所滯◑無退轉智. 是名菩薩義無◑解. 又諸菩薩於一切法一切釋詞. 盡所有性如所有性. 依修所成無所滯◑無退轉智. 是名菩薩詞無◑解. 又諸菩薩於一切法一切品別. 盡所有性如所有性. 依修所成無所滯◑無退轉智. 是名菩薩辯無◑解. 若諸菩薩依是菩薩四無◑解. 應知獲得無量最勝五處善巧. 一蘊善巧. 二界善巧. 三處善巧. 四緣起善巧. 五處非處善巧. 菩薩由此四種行相. 於一切法自能妙善現正等覺. 亦善爲他無倒開示. 此上無有自能妙善現正等覺. 況善爲他無倒開示. 云何菩薩菩提資糧. 當知如是菩提資糧略有二種. 一者福德資糧. 二者智慧資糧. 此二資糧廣分別義. 如前所說自他利品. 應知其相. 又此福德智慧資糧. 菩薩於初無數大劫所修習者. 應知名下. 若於第二無數大劫所修習者. 應知名中. 若於第三無數大劫所修習者. 應知名上

云何菩薩於三十七菩提分法精勤修習. 謂諸菩薩依止菩薩四無◑解. 由善方便所攝妙智. 於三十七菩提分法. 如實了知而不作證. 是諸菩薩普於一切二乘理趣三十七種菩提分法. 皆如實知. 謂於聲聞乘理趣. 及於大乘理趣三十七種菩提分法. 皆如實知. 於聲聞乘理趣三十七種菩提分法. 如實了知. 如聲聞地如前所說一切應知. 云何菩薩於大乘理趣三十七種菩提分法. 如實了知. 謂諸菩薩能於其身住循身觀. 不於其身分別有性. 亦不分別一切種類都無有性. 又於其身遠離言說自性法性. 如實了知. 當知名依勝義理趣能於其身住循身觀修習念住. 若諸菩薩隨順無量. 安立理趣妙智而轉. 當知名依世俗理趣能於其身住循身觀修習念住. 如於其身住循身觀修習念住. 如是所餘一切念住. 所餘一切菩提分法當知亦爾. 如是菩薩於身等法. 不分別苦不分別集. 不分別此所作斷滅. 不分別此得滅因道. 又卽於此遠離言說自性法性. 若苦法性若集法性. 若滅法性若道法性. 如實了知. 當知名依勝義理趣修菩提分爲所依止緣諦修習. 若諸菩薩隨順無量. 安立理趣妙智而轉. 當知名依世俗理趣緣諦修習

此中菩薩卽於諸法無所分別. 當知名止. 若於諸法勝義理趣如實眞智. 及於無量安立理趣世俗妙智. 當知名觀. 此中菩薩略有四行. 當知名止. 一勝義世俗智前行. 二勝義世俗智果. 三普於一切◑論想中無功用轉. 四卽於如是離言唯事. 由無有相無所分別. 其心寂靜趣向一切法平等性一味實性. 由此四行. 是諸菩薩止道運轉. 漸次乃至能證無上正等菩提. 智見円滿. 此中菩薩略有四行. 當知名觀. 謂卽四行止道前行. 於一切法遠離增益不正執邊. 遠離損減不正執邊. 及與隨順無量諸法差別. 安立理趣妙觀. 由此四行. 是諸菩薩觀道運轉. 漸次乃至能證無上正等菩提. 智見円滿. 是名略說菩薩止觀

云何菩薩方便善巧. 當知略說有十二種. 依內修證一切佛法. 有其六種. 依外成熟一切有情. 亦有六種

云何依內修證一切佛法六種方便善巧. 一者菩薩於諸有情. 悲心俱行顧戀不捨. 二者菩薩於一切行. 如實遍知. 三者菩薩恒於無上正等菩提所有妙智. 深心欣樂. 四者菩薩顧戀有情爲依止故. 不捨生死. 五者菩薩於一切行. 如實遍知爲依止故. 輪轉生死而心不染. 六者菩薩欣樂佛智爲依止故. 熾然精進. 當知是名菩薩依內修證一切佛法六種方便善巧. 云何依外成熟一切有情六種方便善巧. 一者菩薩方便善巧. 能令有情以少善根感無量果. 二者菩薩方便善巧. 能令有情少用功力引攝廣大無量善根. 三者菩薩方便善巧. 於佛聖敎憎背有情除其◑惱. 四者菩薩方便善巧. 於佛聖敎處中有情令其趣入. 五者菩薩方便善巧. 於佛聖敎已趣入者令其成熟. 六者菩薩方便善巧. 於佛聖敎已成熟者令得解脫. 云何菩薩方便善巧令諸有情以少善根感無量果. 謂諸菩薩方便善巧. 勸諸有情. 捨微劣物乃至最下唯一런團. 施鄙穢田乃至◑動傍生之類. 作是施已廻求無上正等菩提. 如是善根物田雖下. 由廻向力感無量果

云何菩薩方便善巧. 令諸有情以少功力引攝廣大無量善根. 謂諸菩薩方便善巧. 若有信解受邪齋戒力至一月都不食等諸有情類. 爲說八支聖齋戒法. 令其棄捨最極艱辛感非愛果受邪齋戒. 勸令修學無極艱辛感大愛果受正齋戒. 若諸有情修自苦行精勤無懈. 起邪方便欲求解脫. 爲說中道令離二邊使其趣入. 若諸有情求欲生天起邪方便. 投◑赴火斷飮食等. 爲其宣說無倒靜慮. 令彼獲於現法樂住. 逮得當來無諸艱苦與喜樂俱生天勝果. 若諸有情信婆羅門吠地迦呪妄計. 精勤受持讀誦得究竟. ◑方便勸令於佛聖敎受持讀誦思惟其義. 又正爲他如是如是宣揚開示如來所說甚深空性相應妙法. 令彼發生勇決◑離猛利◑信. 但由如是一刹那頃◑離◑信俱行善心. 尙能攝受不可稱數廣大善根. 況其相續. 又諸菩薩世間所有種種上妙珍寶香◑諸供養具. 起◑信俱增上意樂. 於佛法僧勝解供養. 亦勸導他令行如是勝解供養. 又於十方一切世界一切供養佛法僧所. 卽以如是◑信俱行增上意樂. 周◑普緣深生隨喜. 亦勸導他作是隨喜. 又諸菩薩恒常修習念佛念法乃至念天. 亦勸導他令修六念. 又諸菩薩意言分別禮佛法僧. 乃至命終時無虛度. 亦勸導他行此禮業. 又諸菩薩普於十方一切有情一切福業悉皆隨喜. 亦勸導他作是隨喜. 又諸菩薩普於十方一切有情. 入廣大悲增上意樂. 願以自身皆代彼受一切憂苦. 亦勸導他興此悲願. 又諸菩薩過去現在一切誤失一切違犯. 以◑調柔愛樂. 隨順所學戒. 心. 想對十方佛世尊所. 至誠發露悔往修來. 亦勸導他令行是事. 如是數數發露所犯. 少用功力一切業障皆得解脫. 又諸菩薩已具神通得心自在. 普於十方佛法僧所及有情處. 化作衆多種種化事. 攝受無量大福德聚. 又諸菩薩恒常修習慈悲喜捨. 亦勸導他作此修習. 如是菩薩以少功力引攝廣大無量善根諸勝妙果

云何菩薩方便善巧. 於佛聖敎僧背有情. 除其◑惱. 處中住者令其趣入. 已趣入者令其成熟. 已成熟者令得解脫. 謂諸菩薩爲欲成辦如是四種有情義利. 當知略說復有六種方便善巧. 一者隨順會通方便善巧. 二者共立要契方便善巧. 三者異分意樂方便善巧. 四者逼迫所生方便善巧. 五者施恩報恩方便善巧. 六者究竟淸淨方便善巧

云何菩薩隨順會通方便善巧. 謂諸菩薩於彼有情將爲說法. 先當方便隨順. 現行軟美身語. 亦復現行近施隨轉. 除彼於己所生◑惱. 彼◑惱除便生愛敬. 愛敬生已於法起樂. 然後爲其宣說正法. 所說正法如其所宜易入易解. 應時漸次無有顚倒. 能引義利堪任難擊. 於彼有情調伏事中成就最勝欲作饒益哀愍之心. 爲現神通記心顯說如理正法. 或勸請他. 或爲化作種種衆多殊特化事. 令彼有情皆悉調伏. 若引義利. 極略諸論能爲廣辯. 若引義利. 極廣諸論能爲略說. 令其受持爲作憶念施其問難. 彼旣於法能受能持. 復進爲其廣開正義. 又於趣入遍緣一切三摩地門. 能爲隨順敎授敎誡. 攝益有情令修利行. 若諸有情於佛所說甚深空性相應經典. 不解如來密意義趣. 於此經中說一切法皆無自性皆無有事無生無滅. 說一切法皆等虛空皆如幻夢. 彼聞是已如其義趣不能解了. 心生驚怖. 誹謗如是一切經典言非佛說. 菩薩爲彼諸有情類. 方便善巧如理會通如是經中如來密意甚深義趣. 如實和會攝彼有情. 菩薩如是正會通時. 爲彼說言. 此經不說一切諸法都無所有. 但說諸法所言自性都無所有. 是故說言一切諸法皆無自性. 雖有一切所言說事. 依止彼故諸言說轉. 然彼所說可說自性. 據第一義非其自性. 是故說言一切諸法皆無有事. 一切諸法所言自性理旣如是. 從本已來都無所有. 當何所生當何所滅. 是故說言一切諸法無生無滅. 譬如空中有衆多色色業可得容受一切諸色色業. 謂虛空中現有種種若往若來若住起◑屈伸等事. 若於爾時諸色色業皆悉除遣. 卽於爾時唯無色性. 淸淨虛空其相顯現. 如是卽於相似虛空離言說事. 有其種種言說所作邪想分別隨◑論著. 似色業轉. 又卽如是一切言說邪想分別隨◑論著似衆色業. 皆是似空離言說事之所容受. 若時菩薩以妙聖智. 遣除一切言說所起邪想分別隨◑論著. 爾時菩薩最勝聖者. 以妙聖智證得諸法離言說事. 唯有一切言說自性. 非性所顯. 譬如虛空淸淨相現. 亦非過此有餘自性應更尋求. 是故宣說一切諸法皆等虛空. 又如幻夢非如顯現. 如實是有. 亦非一切幻夢形質都無所有. 如是諸法非如愚夫言說串習勢力所現如實是有. 亦非一切諸法勝義離言自性都無所有. 由此方便悟入道理. 一切諸法非有非無. 猶如幻夢其性無二. 是故宣說一切諸法皆如幻夢. 如是菩薩普於一切諸法法界. 不取少分不捨少分. 不作損減不作增益. 無所失壞. 若法實有知爲實有. 若法實無知爲實無. 如其所知如是開示. 當知是名菩薩隨順會通方便善巧

云何菩薩共立要契方便善巧. 謂諸菩薩若見有情求飮食等十資身具. 卽便共彼立要契言. 汝等若能知父母恩恭敬供養. 及諸沙門婆羅門等. 廣說如前. 乃至若能受持◑戒. 如是我當隨汝所欲施飮食等諸資身具. 如其不能我不施汝. 如是菩薩若見有情來求種種田事宅事. 諸옌옌事. 王事域事. 財事穀事. 或有來求諸工業處及諸明處. 或有來求共爲朋友. 或有來求共結婚◑. 或有來求共作邑會. 或有來求助營事業. 菩薩共彼立要契言. 汝等若能知父母恩恭敬供養. 如前廣說. 如是我當施汝田宅廣說乃至助營事業. 又諸菩薩若見有情有諸愆犯或被擧訟. 或作種種不饒益事爲他所拘. 將欲刑縛斷截. 낮打毁辱. 迫脅驅◑流移. 或他所執欲◑縛賣. 菩薩爾時隨能隨力立要契言. 汝等若能知父母恩恭敬供養. 如前廣說. 如是我當方便救汝令脫斯難. 又諸菩薩若見有情遭遇種種王賊水火人. 及非人不活惡名諸怖畏等. 爾時菩薩立要契言. 汝等若能知父母恩恭敬供養. 如前廣說. 如是我當方便救汝令免斯畏. 又諸菩薩若見有情欲所愛會求非愛離. 爾時菩薩立要契言. 汝等若能知父母恩恭敬供養. 如前廣說. 如是我當遂汝所願. 令所愛會及非愛離. 又諸菩薩若見有情爲疾所苦. 立要契言. 汝等若能知父母恩恭敬供養. 如前廣說. 如是我當救汝病苦令得安樂. 彼諸有情旣爲菩薩如是立要. 於諸善品速疾受學. 於諸惡品速疾除斷. 菩薩皆能遂其所願. 當知是名菩薩共立要契方便善巧. 云何菩薩異分意樂方便善巧. 謂諸菩薩與諸有情立要契已. 彼諸有情於上所說彼彼事中. 不如所欲速疾修行. 菩薩爾時於如上說彼所求事. 皆不施與. 唯爲利益彼有情故. 非餘意樂而不施彼. 如是於其諸厄難處. 諸怖畏處. 欲所愛會求非愛離. 病苦所惱諸有情類. 權時棄捨. 唯爲利益彼有情故. 非異意樂而棄捨之. 非異意樂而不救◑. 如是菩薩於諸有情. 方便現行剛◑業時. 唯爲利益非餘意樂. 漸令餘時如其所欲斷除諸惡. 修學諸善. 是故方便權時棄捨. 若諸有情於菩薩所. 雖無所求亦無衆難. 廣說乃至無諸病苦. 而與菩薩先爲親厚. 菩薩於彼隨宜勸導. 斷諸惡法修諸善法. 所謂令彼知父母恩恭敬供養. 廣說乃至於◑尸羅隨順受學. 若彼有情雖蒙菩薩如是勸導. 故肆輕躁而不奉行. 菩薩爾時自現憤責. 唯欲利益非憤意樂. 於諸所作悉現乖背. 唯爲利益非背意樂. 或於一類現與世間不饒益事. 唯爲利益非損意樂. 如是菩薩於諸有情現外所作. 與內意樂相不同分. 由是因緣方便安處. 令彼有情漸斷諸惡漸修諸善. 是故菩薩如是調伏有情方便. 名爲菩薩異分意樂方便善巧. 云何菩薩逼迫所生方便善巧. 謂諸菩薩或爲家主或作國王得增上力. 於自親屬於自臣民能正敎誡. 如應告言. 諸我親屬諸我臣民. 若於父母不知恩報. 廣說乃至毁犯戒者. 我當斷其常所給賜衣服飮食. 或當◑罰. 或我親屬當與乖離. 或我臣民當永驅◑. 立一善巧機捷士夫. 於彼事業常令伺察. 由是因. 故彼諸有情怖畏治罰. 勤斷諸惡勤修諸善. 彼於修善雖無樂欲. 由是方便强逼令修. 是故名爲逼迫所生方便善巧

云何菩薩施恩報恩方便善巧. 謂諸菩薩先於有情. 隨力多少施作恩惠. 或施所須或濟厄難. 或除恐怖或會所愛. 或離非愛. 或療病苦令得安樂. 彼諸有情深知恩惠欲報德者. 菩薩爾時勸令修善以受報恩. 告言. 汝等非餘世財來相酬遺爲大報恩. 汝等若能知父母恩恭敬供養. 廣說乃至受持◑戒. 如是乃名大報恩德. 菩薩如是於諸有情先施恩惠勸讚修善. 名大報恩. 由此方便令他於善精勤修學. 是故名爲施恩報恩方便善巧. 云何菩薩究竟淸淨方便善巧. 謂諸菩薩安住菩薩到究竟地. 於菩薩道已善淸淨. 先現往生覩史多天衆同分中. 無量有情如是念言. 某名菩薩今已生處覩史多天衆同分中. 不久當下生贍部洲證得無上正等菩提. 願令我等當得値遇非不値遇. 隨是菩薩所生之處. 願令我等亦當往生. 如是爲令無量有情生正欲樂. 爲多修習此欲樂故. 又是菩薩從覩史多天衆中沒來下人間. 生於高貴或族望家. 所謂王家若國師家. 棄捨世間上妙欲樂無所顧戀淸淨出家. 令諸有情起尊敬故. 又現誓受難行苦行. 爲令信解苦行有情捨所樂故. 又證無上正等菩提. 令餘有情於所同趣菩提解脫欣殊勝故. 又證無上正等覺已. 未爲有情卽說正法. 待梵天王躬來啓請. 爲諸有情於正法所起尊敬故. 作是念言. 當所說法定應殊妙故. 今梵王넨望. 世尊說是法故躬自來請. 又以佛眼觀察世間. 勿使有情作如是謗. 但由梵王躬來啓請. 敬梵王故宣說正法. 非於有情自起悲心. 乃是爲他之所激發. 非自能了機宜可否. 爲欲壞彼一類有情如是邪執. 先以佛眼觀察世間. 然後爲轉無上法輪. 一切世間所未曾轉. 如是更復宣說正法制立學處. 是名菩薩究竟淸淨方便善巧. 由此所說方便善巧. 更無有餘方便善巧在於此上若過若妙. 是故說名究竟淸淨

如是菩薩所說六種若略若廣方便善巧. 能除憎背聖敎有情所有◑惱. 處中住者令其趣入. 已趣入者令其成熟. 已成熟者令得解脫. 除此無有若過若增. 是名菩薩方便善巧. 云何菩薩妙陀羅尼. 當知如是妙陀羅尼略有四種. 一者法陀羅尼. 二者義陀羅尼. 三者呪陀羅尼. 四者能得菩薩忍陀羅尼. 云何菩薩法陀羅尼. 謂諸菩薩獲得如是念慧力持. 由此力持聞未曾聞言. 未溫習未善通利. 名句文身之所攝錄次第錯綜. 次第結集無量經典. 經無量時能持不忘. 是名菩薩法陀羅尼. 云何菩薩義陀羅尼. 謂如前說. 此差別者. 卽於彼法無量義趣. 心未溫習未善通利. 經無量時能持不忘. 是名菩薩義陀羅尼. 云何菩薩呪陀羅尼. 謂諸菩薩獲得如是等持自在. 由此自在加被. 能除有情災患. 諸呪章句. 令彼章句悉皆神驗. 第一神驗無所唐捐. 能除非一種種災患. 是名菩薩呪陀羅尼. 云何菩薩能得菩薩忍陀羅尼. 謂諸菩薩成就自然堅固因行. 具足妙慧. 獨處空閑寂無言說. 曾無有物見路而行. 知量而食不雜穢食一類而食. 常極靜慮於夜分中少眠多寤. 於佛所說得菩薩忍諸呪章句. 能諦思惟. 其呪詞曰

壹◑　蜜◑　吉◑　毘넌底，丁里反－　鉢陀◑　莎訶

卽於如是呪章句義. 審諦思惟籌量觀察. 彼於如是呪章句義. 如是正行. 不從他聞自然通達. 了知如是諸呪章句都無有義是円成實. 但唯無義. 如實了知此章句義. 所謂無義. 是故過此不求餘義. 齊此名爲妙善通達呪章句義. 彼於如是呪章句義正通達已. 卽隨此義不從他聞. 自正通達一切法義. 謂於此義如是通達. 一切言說所說諸法自性之義皆不成實. 唯有諸法離言自性. 是自性義彼於諸法此自性義正通達已. 過此更無餘義可求. 由於此義善通達故. 獲得最勝廣大歡喜. 由是菩薩得陀羅尼. 當言已得此陀羅尼章句所立菩薩勝忍. 得此忍故. 是諸菩薩不久當得◑勝意樂已依上品勝解行地勝忍而轉. 當知是名菩薩所有能得菩薩忍陀羅尼. 此中菩薩法陀羅尼義陀羅尼. 若過第一無數大劫. 已入淸淨勝意樂地. 所得決定堅住廣大. 從此以下或以願力或依靜慮. 雖有獲得而不決定. 亦不堅住亦不廣大. 如說法義二陀羅尼. 呪陀羅尼當知亦爾. 能得菩薩忍陀羅尼. 如前所釋. 卽如是得

若諸菩薩具四功德. 方獲如是諸陀羅尼. 非隨闕一. 何等名爲四種功德. 一者於諸欲中無所貪著. 二者於他勝事不生된忌不嫉他榮. 三者一切所求等施無悔. 四者於正法中深生◑樂. ◑樂法者. 於菩薩藏及菩薩藏摩◑理迦深心愛樂

云何菩薩所修正願. 當知此願略有五種. 一者發心願. 二者受生願. 三者所行願. 四者正願. 五者大願. 若諸菩薩於其無上正等菩提最初發心. 是名發心願. 若諸菩薩願於當來往生隨順饒益有情諸善趣中. 是名受生願. 若諸菩薩願能無倒思擇諸法. 願於境界修無量等殊勝善法. 是名所行願. 若諸菩薩願於當來攝受一切菩薩善法. 攝受一切所有功德. 若總若別所有正願. 是名正願. 菩薩大願當知卽從正願所出. 此復十種. 若諸菩薩願於當來. 以一切種上妙供具. 供養無量無邊如來. 當知是名第一大願. 若諸菩薩願於當來. 攝受防護諸佛世尊所有正法. 傳持法眼令無斷壞. 當知是名第二正願. 若諸菩薩願於當來. 從覩吏多天宮降下如前乃至入大涅槃. 當知是名第三大願. 若諸菩薩願於當來. 行一切種菩薩正行. 當知是名第四大願. 若諸菩薩願於當來. 普能成熟一切有情. 當知是名第五大願. 若諸菩薩願於當來. 一切世界皆能示現. 當知是名第六大願. 若諸菩薩願於當來. 普能◑修一切佛土. 當知是名第七大願. 若諸菩薩願於當來. 一切菩薩皆同一種意樂加行趣入大乘. 當知是名第八大願. 若諸菩薩願於當來. 所有一切無倒加行皆不唐捐. 當知是名第九大願. 若諸菩薩願於當來. 速證無上正等菩提. 當知是名第十大願

云何菩薩空三摩地. 謂諸菩薩觀一切事遠離一切言說自性唯有諸法離言自性. 心正安住. 是名菩薩空三摩地. 云何菩薩無願三摩地. 謂諸菩薩卽等隨觀離言自性所有諸事. 由邪分別所起煩惱及以衆苦所攝受故. 皆爲無量過失所汚. 於當來世不願爲先心正安住. 是名菩薩無願三摩地. 云何菩薩無相三摩地. 謂諸菩薩卽正思惟離言自性所有諸事一切分別◑論衆相. 永滅寂靜. 如實了知. 心正安住. 是名菩薩無相三摩地. 間何故唯立三三摩地. 無過無增. 答法有二種. 謂有非有. 有爲無爲名之爲有. 我及我所名爲非有. 於有爲中有無願故可◑逆故. 當知依此建立無願三摩地. 於無爲中願涅槃故正樂攝故. 當知依此建立無相三摩地. 於非有事菩薩不願亦無無願. 然於非有菩薩如實見爲非有. 依此見故當知建立空三摩地. 如是菩薩於此三種三摩地中. 精勤修學. 於是建立如實了知. 於餘行相三三摩地. 如實悟入. 安立理趣. 如實悟入. 修習理趣如實了知. 謂於其中諸聲聞衆. 精勤修學及円滿證

瑜伽師地論卷第四十五

위

*

다음

->